नामवरजी के सत्‍ताप्रेम को हमारे क्राति‍कारी, प्रगति‍शील, जनवादी सभी कि‍स्‍म के लोग आलोचनात्‍मक नजरों से देखते हैं, इसके बावजूद नामवरजी सत्‍ता का साथ छोडने को तैयार नहीं होते तो इसका प्रधान कारण है सत्‍ता के साथ रहने पर ही जनता के पक्ष में कुछ कि‍या जा सकता है। पूंजीवाद से लेकर समाजवाद तक सारी जंग सत्‍ता पाने की है। हर हाल में सत्‍ता पाना लेनि‍नवादी उसूल है। नामवरजी ने बडे ही कौशल के साथ इसे समूचे व्‍यवहार में ढाल लि‍या है। इसके कारण हजारों नौजवानों की नौकरी उनके हाथों लगी है। इनमें भक्‍त भी हैं, योग्‍य भी हैं। नामवरजी यदि‍ सत्‍ता के खेल से अपने को बाहर कर लेते तो क्‍या वे हजारों नौजवानों की मदद कर पाते। अनेक कि‍स्‍म के संस्‍थानों से जुडे रहकर वे वही काम करते हैं जो उन्‍हें सही लगता है। वे सत्‍ता के गलि‍यारे में रहते हैं, वहां पहुँचने की प्रक्रि‍याओं में भी रहते हैं लेकि‍न करते वही हैं जो उन्‍हें सही लगता है। उनके वि‍वेक के द्वारा लि‍ए गए फैसले के बारे में कि‍सी की भि‍न्‍न राय हो सकती है लेकि‍न वे सत्‍ता में बैठकर अपने मन की करते हैं। यह काम वे प्रच्‍छन्‍न भाव से करते हैं।